Maroela Media Afrikaanse Top 20: 11 April | Maroela Media
Mynie Grové en Karen Zoid. Foto: Skermskoot uit die video
In vandeesweek se Maroela Media Top 20 is daar ses snitte wat styg, tien snitte wat daal, twee wat hulle posisies behou asook twee splinternuwe liedjies wat vandeesweek die Top 20 betree. Andriette en Andre Venter se “Tot oneindig einde kry” en Amore Vittone se “Te laat vir totsiens” val dié week uit die Top 20.
Arno Carstens en Deon Groot betree dié week se Top 20.
Marno van der Merwe het verlede week sy nuwe enkelsnit, “Uitverkoop aan ons”, landwyd aan radiostasies uitgereik en het ongelukkig nie dié week se Top 20 gehaal nie, maar namate dié liedjie meer lugtyd kry, is ek seker dit sal moontlik binnekort die Top 20 betree. Sy nuwe CD is ook later vanjaar beskikbaar.
Arno Carstens is terug en dié keer met sy eerste Afrikaanse EP, Die aand. Sy eerste enkelsnit, “Ontwaak”, betree dié week se Top 20 op nommer 19. As jy die nuwe enkelsnit wil hoor, luister gerus na die Maroela Media Afrikaanse Top 20 die komende naweek op verskeie gemeenskapradiostasies landwyd. Die uitsaaiskedule is hier beskikbaar.
In die no. 20-posisie betree Deon Groot vandeesweek die Top 20 met “Bietjie liedjie”.
Bok van Blerk se “Modder en bloed” is vir die tweede week in die gesogte no. 1-posisie. Die fliek met dieselfde titel het op 1 April in teaters landwyd begin draai.
Karen Zoid en Mynie Grove – “Sweef soos ŉ arend”
Refentse – “Songvanger”
Kyk hier die video van Karen Zoid en Mynie Grové se duet “Sweef soos ŉ arend”.
Susan Grobler · 3 jaar gelede
DEON GROOT : BIETJIE LIEDJIE is wonderlik ons geniet hom en die liedjie vreeslik baie!!! So bly julle het hom op die lys. Hy verdien 1e plek!!!
Patrys Laubscher · 3 jaar gelede
Wow, Dankie vir jul puik stasie en lys!! Ons geniet die Top 20 en veral nou met Bietjie Liedjie wat ingetree het. Sal nou moet elke week luister!!!Ons hou vordering dop!!
Bietjie Liefde……pragtig. Speel hom meer!
Linda Greef · 3 jaar gelede
Bietjie liedjie van Deon Groot is AWESOME!!! kan ons hom meer hoor asb.
Bietjie liedjie van Deon Groot is AWESOME!!! kan ons meer van hom hoor asb.
Sandra v Zyl · 3 jaar gelede
Deon Groot…..Bietjie Liedjie groot seblief